
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Ιουνίου 2018 


ΤΕΥΧΟΣ ΤΕΤΑΡΤΟ 


Αρ. Φύλλου 216 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική άρση της αριθμ. 131399/28-8-1939 (ΦΕΚ 
τ.Β' 225/13-9-1939) απόφασης του Υπουργού Γε¬ 
ωργίας, «Περί κηρύξεως ως αναδασωτέας της θέ- 
σεως Λουτρών Θερμοπυλών της Κοινότητος Θερ¬ 
μοπυλών», ως προς την έκταση του τμήματος Ε1 
εμβαδού 22.803,61 τ.μ. και την έκταση του τμήμα¬ 
τος Ε2 εμβαδού 54.381,05 τ.μ., στη θέση «Λουτρά 
Θερμοπυλών» περιοχής Τ.Κ. Θερμοπυλών, Δ.Ε. 
Λαμιέων Δήμου Λαμιέων Π.Ε. Φθιώτιδας. 

2 Κήρυξη ως αναδασωτέας ιδιωτικής έκτασης δασι¬ 
κού χαρακτή ρατης παρ. 1 του άρθρου 3 του ν. 998/ 
1979, όπως τροποποιήθηκε και ισχύει συνολικού 
εμβαδού 1.162,38 τ.μ. στη θέση «Πούντα-Παναγί- 
τσα» Περιφέρειας Τ.Κ. Πρασίνου της Δ.Ε. Ταμυνέ- 
ων του Δήμου Κύμης-Αλιβερίου Π.Ε. Εύβοιας. 

3 Κήρυξη ως αναδασωτέας έκτασης συνολικού εμ¬ 
βαδού 52.361,50τ.μ. στη θέση «Κέρη», Δ.Κ. Γαζίου, 
Δ.Ε. Γαζίου στην περιφέρεια του Δήμου Μαλεβι- 
ζίου Περιφερειακής Ενότητας Ηρακλείου, λόγω 
πυρκαγιάς. 


ΑΠΟΦΑΣΕΙΣ 

Αριθμ. 1209/70263/15 -5-2018 (1) 

Μερική άρση της αριθμ. 131399/28-8-1939 (ΦΕΚ 
τ.Β' 225/13-9-1939) απόφασης του Υπουργού Γε¬ 
ωργίας, «Περί κηρύξεως ως αναδασωτέας της θέ- 
σεως Λουτρών Θερμοπυλών της Κοινότητος Θερ¬ 
μοπυλών», ως προς την έκταση του τμήματος Ε1 
εμβαδού 22.803,61 τ.μ. και την έκταση του τμή¬ 
ματος Ε2 εμβαδού 54.381,05 τ.μ., στη θέση «Λου¬ 
τρά Θερμοπυλών» περιοχής Τ.Κ. Θερμοπυλών, 
Δ.Ε. Λαμιέων Δήμου Λαμιέων Π.Ε. Φθιώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 


2. Τις διατάξεις των παρ. 2 και 4 του άρθρου 44 του 
ν. 998/1979 (ΦΕΚ 289/τ.Α'/1979), «Περί προστασίας των 
δασών και των δασικών εν γένει εκτάσεων της χώρας», 
όπως ισχύουν. 

3. Τις διατάξεις των άρθρων 6 και 280 του ν. 3852/2010 
(ΦΕΚ 87/τ.Α'/2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

4. Τις διατάξεις του π.δ. 138/2010 (ΦΕΚ 231 /τ.Α'/2010) 
«Οργανισμός της Αποκεντρωμένης Διοίκησης Θεσσαλί¬ 
ας - Στερεάς Ελλάδας», όπως ισχύει. 

5. Τις διατάξεις του ν. 3861/2010 (ΦΕΚ 112/τ.Α'/2010) 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
Διαύγεια" και άλλες διατάξεις», όπως ισχύει. 

6. Τις διατάξειςτων άρθρων 28 και 28Α του ν. 4325/2015 
(ΦΕΚ 47/τ.Α'/2015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση κ.λπ.», όπως ισχύει σήμερα. 

7. Την υπ' αριθ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΘΔΔ/26-5-2017) περί διορισμού 
Συντονιστή στην Α.Δ.Θ.Στ.Ε. 

8. Την αριθμ. 117080/6353/13-11-2014 εγκύκλιο διατα¬ 
γή της Γενικής Δ/νσης Ανάπτυξης και Προστασίας Δασών 
και Αγροπεριβάλλοντος του Υ.Π.Ε.Κ.Α. «Περί της διαδι¬ 
κασίας άρσης ή ανάκλησης αποφάσεων αναδάσωσης». 

9. Την αριθμ. 131399/28-8-1939 (ΦΕΚ 225/τ.Β7 
13-9-1939) απόφαση του Υπουργού Γεωργίας «Περί κη¬ 
ρύξεως ως αναδασωτέας της θέσεως Λουτρών Θερμο¬ 
πυλών της Κοινότητος Θερμοπυλών», έκτασης εμβαδού 
650 περίπου στρεμμάτων. 

10. Την αριθμ. 1691/43406/5-4-2018 θετική εισήγη¬ 
ση του Δασαρχείου Λαμίας, μετά της συνημμένης αλ¬ 
ληλογραφίας, για τη μερική άρση της αριθμ. 131399/ 
28-8-1939 (ΦΕΚ 225/τ.Β713-9-1939) απόφασης του 
Υπουργού Γεωργίας, ως προς την έκταση του τμήματος 
Ε1 εμβαδού 22.803,61 τ.μ. και την έκταση του τμήματος 
Ε2 εμβαδού 54.381,05 τ.μ., στη θέση «Λουτρά Θερμοπυ¬ 
λών» περιοχής Τ.Κ. Θερμοπυλών, Δ.Ε. Λαμιέων Δήμου 
Λαμιέων Π.Ε. Φθιώτιδας, διότι οι παραπάνω εκτάσεις ου¬ 
δέποτε καλύπτονταν από δασική βλάστηση (έλος) και 
κατέστη ανέφικτη η μέχρι σήμερα πραγματοποίηση της 
αναδάσωσής τους, λόγω του εμποτισμού του εδάφους 
με ιαματικό νερό των πηγών των Θερμοπυλών. 
















2502 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'216/05.06.2018 


11. Το αριθμ. 875/52004/18-4-2018 έγγραφο της Δ/ 
νσης Δασών Φθιώτιδας, με το οποίο εκφράζεται η 
σύμφωνη γνώμη της για τη μερική άρση της αριθμ. 
131399/28-8-1939 (ΦΕΚ 225/τ.Β'/13-9-1939) απόφασης 
του Υπουργού Γεωργίας, αποφασίζουμε: 

Αίρουμε μερικώς την αριθμ. 131399/28-8-1939 (ΦΕΚ 
225/τ.Β'/13-9-1939) απόφαση του Υπουργού Γεωργίας 
«Περί κη ρύξεως ως αναδασωτέας της θέσεως Λουτρών 
Θερμοπυλών της Κοινότητος Θερμοπυλών», ως προς 
την έκταση του τμήματος Ε1 εμβαδού 22.803,61 τ.μ. και 
την έκταση του τμήματος Ε2 εμβαδού 54.381,05 τ.μ., στη 
θέση «Λουτρά Θερμοπυλών» περιοχής Τ.Κ. Θερμοπυ¬ 
λών, Δ.Ε. Λαμιέων Δήμου Λαμιέων Π.Ε. Φθιώτιδας, για το 
λόγο ότι ουδέποτε καλύπτονταν από δασική βλάστηση 
(έλος) και δεν αποτελούσαν δάσος ή δασική έκταση, και 
κατέστη ανέφικτη η μέχρι σήμερα πραγματοποίηση της 
αναδάσωσής τους, λόγω του εμποτισμού του εδάφους 
με ιαματικό νερό των πηγών των Θερμοπυλών. 

Οι εκτάσεις των τμημάτων απεικονίζονται με στοιχεία: 
τμήμα Ε1 (1,2, 26,27, 28,29,1) και τμήμα Ε2 (12, 30, 31, 
32, 33, 34, 35, 36,37, 38, 39,40, 20,19,18,17,16,15,14, 
13,12), προσδιορίζονται επακριβώς από τις αντίστοιχες 
συντεταγμένες ΕΓΣΑ '87 στο συνημμένο τοπογραφικό 
διάγραμμα κλίμακας 1:5000, το οποίο αποτελεί αναπό¬ 
σπαστο μέρος της παρούσας και έχουν όρια: 


Τμήμα Ε1: 

Βόρεια: Με έκταση μη δασικού χαρακτήρα σήμερα. 

Νότια: Με παλαιό Εθνική Οδό Λαμίας - Αθηνών. 

Ανατολικά: Με δρόμο διερχόμενο από εκτάσεις μη 
δασικού χαρακτήρα σήμερα. 

Δυτικά: Με έκταση μη δασικού χαρακτήρα σήμερα. 

Τμήμα Ε2: 

Βόρεια: Με παλαιό Εθνική Οδό Λαμίας - Αθηνών. 

Νότια: Με αναδασωτέα έκταση (αριθμ. 131399/ 
28-8-1939 απόφαση). 

Ανατολικά: Με αναδασωτέα έκταση (αριθμ. 131399/ 
28-8-1939 απόφαση). 

Δυτικά: Με έκταση μη δασικού χαρακτήρα σήμερα 

Κατά τα λοιπά ισχύει η αριθμ. 131399/28-8-1939 (ΦΕΚ 
225/τ.Β'/13-9-1939) απόφαση του Υπουργού Γεωργίας, 
όπως ισχύει. 

Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 57% 

Αριθμ. 1003/53913 (2) 

Κήρυξη ως αναδασωτέας ιδιωτικής έκτασης δα¬ 
σικού χαρακτήρα της παρ. 1 του άρθρου 3 του 
ν. 998/1979, όπως τροποποιήθηκε και ισχύει συ¬ 
νολικού εμβαδού 1.162,38 τ.μ. στη θέση «Πού- 
ντα-Παναγίτσα» ΠεριφέρειαςΤ.Κ. Πρασίνου της 
Δ.Ε. Ταμυνέων του Δήμου Κύμης-Αλιβερίου Π.Ε. 
Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις της παρ. 1 άρθρου 38 όπως αντικα- 
ταστάθηκε με τις διατάξεις της παρ. 1 του άρθρου 35 
του ν. 4280/2014 (Φ.Ε.Κ. 159/τ.Α'/08-08-2014), όπως 
τροποποιήθηκε και ισχύει με τις διατάξεις του άρθρου 
32 του ν.4342/2015 (Φ.Ε.Κ. 143/τ.Α'/09-11-2015) περί 
«περιβαλλοντικής αναβάθμισης και ιδιωτικής πολεοδό¬ 
μησης - Βιώσιμη ανάπτυξη οικισμών Ρυθμίσεις δασικής 
νομοθεσίας και άλλες διατάξεις και των παρ. 1 και 3 του 
άρθρου 41 του ν. 998/1979 (Φ.Ε.Κ. 289/τ.Α'/29-12-1979) 
περί «Προστασίας των δασών και των δασικών εν γένει 
εκτάσεων της Χώρας». 

3. Τις με αριθμ. 160417/1180/08-07-1980 και 182447/ 
3049/24-09-1980 εγκύκλιες διαταγές του Υπουργείου 
Γεωργίας σχετικά με την κήρυξη εκτάσεων ως αναδα¬ 
σωτέων. 

4. Τις διατάξεις του ν. 2503/1997 (Φ.Ε.Κ. 107/τ.Α7 
30-05-1997) περί «Διοίκησης, Οργάνωσης, Στελέχωσης 
της Περιφέρειας κ.λπ.». 

5. Τις διατάξεις του άρθρου 280 του ν. 3852/2010 
(Φ.Ε.Κ. 87/τ.Α'/07-06-2010) περί «Νέας Αρχιτεκτονικής 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», καθώς και τις διατάξεις των 
άρθρων 28 και 28Α του ν.4325/2015. 

6. Το π.δ. 138/2010 (Φ.Ε.Κ. 231/τ.Α'/27-12-2010 περί 
«Οργανισμού της Αποκεντρωμένης Διοίκησης Θεσσα¬ 
λίας - Στερεός Ελλάδας 

7. Τη με αριθμ. οικ.6985/85797/01-06-2017 (Φ.Ε.Κ 
2003/τ.Β'/12-06-2017) απόφαση του Συντονιστή Απο¬ 
κεντρωμένης Διοίκησης Θεσσαλίας και Στερεός Ελλάδας 
περί «Μεταβίβασης δικαιώματος υπογραφής του Συντο¬ 
νιστή Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο ή στην Προϊσταμένη της Γε¬ 
νικής Διευθύνσεως Δασών και Αγροτικών Υποθέσεων και 
στους Προϊσταμένους ή στις Προϊσταμένες Διευθύνσεων 
και Δασαρχείων της Ανωτέρω Γενικής Δ/νσεως» όπως 
ισχύει, καθώς και την αριθ. 13917/15-5-2017 (Υ.Ο.Δ.Δ./ 
Αρ. Φύλλου 250/26-5-2017) απόφαση του Υπουργού 
Εσωτερικών περί «Διορισμού του Νικολάου Ντίτορα του 
Ευαγγέλου ως Συντονιστή της Αποκεντρωμένης Διοίκη¬ 
σης Θεσσαλίας - Στερεός Ελλάδας». 


8. Τη με αριθμ. 802/52096/11 -04-2018 πρόταση του 
Δασαρχείου Αλιβερίου, από την οποία προκύπτει ότι η 
βλάστηση της έκτασης που αναφέρεται στο θέμα κατα¬ 
στράφηκε από εκχέρσωση το χρονικό διάστημα μεταξύ 
01-10-2017 έως 09-10-2017, και πριντο χρόνο καταστρο¬ 
φής της, είχε μορφή δάσους κατά την έννοια της παρ. 1 
του άρθρου 3 του ν. 998/1979, όπως τροποποιήθηκε και 
ισχύει, καλυπτόμενη από αείφυλλα πλατύφυλλα (πρίνο, 
σχίνο, αγριελιά), βαθμού συγκόμωσης 60% περίπου και 
ως εκ τούτου επιβάλλεται η κήρυξη της ως αναδασωτέ¬ 
ας, αποφασίζουμε: 

Κηρύσσουμε ως αναδασωτέα ιδιωτική έκταση δασικού 
χαρακτήρα της παρ. 1 του άρθρου 3 του ν. 998/1979, 
όπως τροποποιήθηκε και ισχύει συνολικού εμβαδού 
1.162,38 τ.μ. στη θέση «Πούντα-Παναγίτσα» περιφερείας 
Τ.Κ. Πρασίνου της Δ.Ε. Ταμυνέων του Δήμου Κύμης-Αλι- 
βερίου Π.Ε. Εύβοιας, όπως απεικονίζεται στο συνημμένο 
τοπογραφικό διάγραμμα του Δασαρχείου Αλιβερίου, της 
οποίας η βλάστηση καταστράφηκε από εκχέρσωση το 
χρονικό διάστημα μεταξύ 01-10-2017 έως 09-10-2017 
και προσδιορίζεται ακριβώς στο συνημμένο πίνακα συ¬ 
ντεταγμένων ΕΓΣΑ 87, ο οποίος αποτελεί αναπόσπαστο 
μέρος της απόφασης αυτής. 

Η έκταση που απεικονίζεται σήμερα συνορεύει: 

Βόρεια: Με εκτάσεις που υπάγονται στις διατάξεις της 
Δασικής Νομοθεσίας. 

Νότια: Με εκτάσεις που υπάγονται στις διατάξεις της 
Δασικής Νομοθεσίας. 

Ανατολικά: Με εκτάσεις που υπάγονται στις διατάξεις 
της Δασικής Νομοθεσίας. 

Δυτικά: Με εκτάσεις που υπάγονται στις διατάξεις της 
Δασικής Νομοθεσίας. 

Ο χαρακτηρισμός των όμορων εκτάσεων είναι ορι¬ 
στικός σύμφωνα με την υπ' αριθμ. 4429/229114/ 
21-12-2017 (Φ.Ε.Κ. 30/Δ78-2-2018) απόφαση του Συντο¬ 
νιστή Α.Δ.Θ.ΣΤ.Ε. περί Μερικής Κύρωσης Δασικού Χάρτη 
του συνόλου της Περιφερειακής Ενότητας Εύβοιας (άρ¬ 
θρο 17 ν. 3889/2010). 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της δασικής βλάστησης. Η αποκατά¬ 
σταση της βλάστησης θα γίνει με φυσική αναγέννηση ή 
με πρόγραμμα τεχνητής αναγέννησης. 

Από τις διατάξεις της παρούσας, δεν προκαλείται δα¬ 
πάνη σε βάρος του κρατικού προϋπολογισμού. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Μάίου 2018 

Με εντολή Συντονιστή 

Αποκεντρωμένης Διοίκησης 

Ο Προϊστάμενος Δ/νσης Δασών Ν. Εύβοιας 

ΑΘΑΝΑΣΙΟΣ ΞΗΡΟΓΙΑΝΝΗΣ 

Αριθμ. 3208 _ (3) 

Κήρυξη ως αναδασωτέας έκτασης συνολικού εμ- 
βαδού 52.361,50τ.μ. στη θέση «Κέρη», Δ.Κ. Γαζίου, 
Δ.Ε. Γαζίου στην περιφέρεια του Δήμου Μαλεβι- 
ζίου Περιφερειακής Ενότητας Ηρακλείου, λόγω 
πυρκαγιάς. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 24 παρ. 1 και 117 παρ. 3 
του Συντάγματος. 

2. Τις διατάξεις του ν. 998/1979 «Περί προστασίας 
των δασών και δασικών εν γένει εκτάσεων της Χώρας» 
(ΦΕΚ 289/1979/τ.Α') και ειδικότερα των άρθρων 38 
παρ. 1, όπως τροποποιήθηκε με την παρ. 1, άρθρου 35, 
ν.4280/2014 και 41 παρ. 1,3. 

3. Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις» (ΦΕΚ 303/τ.Α'/2003) 
και ειδικότερα την παρ. 15 άρθρου 1. 

4. Τις 160417/1180/8-7-1980 και 182447/3049/ 
24-9-1980 διαταγές του Υπουργείου Γεωργίας με τις 
οποίες δόθηκαν οδηγίες στις Δασικές Υπηρεσίες για την 
κήρυξη εκτάσεων ως αναδασωτέων. 

5. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/τ.Α'/30-5-1997). 

6. Τις διατάξεις του ν. 3200/55 «Περί Διοικητικής Απο¬ 
κέντρωσης» όπως τροποποιήθηκαν και συμπληρώθηκαν 
μεταγενέστερα με το ν.δ. 532/1970». 

7. Το ν. 3900/2010 «Εξορθολογισμός διαδικασιών και 
επιτάχυνση της διοικητικής δίκης», (ΦΕΚ 213/Α'). 

8. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα», (ΦΕΚ 98/Α'). 

9. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης», (ΦΕΚ 87/Α707-06-2010), και ειδικότερα 
τα άρθρα 6 και 280. 

10. Το ν. 4061/2012 «Διαχείριση και προστασία ακι¬ 
νήτων Υπουργείου Αγροτικής Ανάπτυξης και Τροφίμων 
- Ρύθμιση εμπραγμάτων δικαιωμάτων και άλλες διατά¬ 
ξεις», (ΦΕΚ 66/Α722-03-2012) και ειδικότερα την παρ. 2 
του άρθρου 26. 

11 .Το π.δ. 136/2010 περί «Οργανισμού Αποκεντρωμέ¬ 
νης Διοίκησης Κρήτης» (ΦΕΚ 136/Α727-12-2010). 

12.Το ν.4235/2015 «Εκδημοκρατισμόςτης Διοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
(ΦΕΚ 47/Α/2015), και ειδικότερα το άρθρο 28. 


13. Την 14026/15-05-2017 υπουργική απόφαση: 
«Διορισμός της Μαρίας Κοζυράκη του Εμμανουήλ ως 
Συντονίστριας της Αποκεντρωμένης Διοίκησης Κρήτης» 
και την αριθμ. 8165/27-06-2017 απόφαση: «Ανάθεση 
άσκησης αρμοδιοτήτων σε οργανικές μονάδες της Απο¬ 
κεντρωμένης Διοίκησης Κρήτης και παροχή εξουσιοδό¬ 
τησης υπογραφής «Με εντολή Συντονιστή» («Μ.Ε.Σ.») 
αποφάσεων, εγγράφων και άλλων πράξεων, στους Προ¬ 
ϊσταμένους των οργανικών μονάδων της Αποκεντρω¬ 
μένης Διοίκησης Κρήτης, καθώς και σε υπαλλήλους 
κατηγορίας ΠΕ ή ΤΕ της Δ/νσης Αλλοδαπών και Μετα¬ 
νάστευσης, σύμφωνα με τις διατάξεις του άρθρου 12 του 
ν. 4147/2013, όπως ισχύουν» (ΦΕΚ 2247/Β730-06-2017). 

14. Το π.δ. 32/2016 «Ορισμός επιστημονικών κριτη¬ 
ρίων και συνεκτιμόμενων στοιχείων για την υπαγωγή 
εκτάσεων στις περιπτώσεις των παραγράφων 1,2 και 5 
του άρθρου 3 του ν.998/1979» (ΦΕΚ 46/Α72016). 

15. Την αριθμ. 2909/19-04-2018 Εισήγηση της Δ/νσης 
Δασών Η ρακλείου για κήρυξη ως αναδασωτέας της έκτα¬ 
σης, που αναφέρεται στο θέμα, της οποίας η βλάστηση 
καταστράφηκε από πυρκαγιά. 

16. Το γεγονός ότι δεν προκαλείται δαπάνη στον κρα¬ 
τικό προϋπολογισμό, αποφασίζουμε: 

Κηρύσσουμε ως αναδασωτέα με σκοπό την προστασία 
και τη διατήρηση του δασικού χαρακτήρα της, ώστε να 
αποκλεισθεί η διάθεση αυτής για άλλο προορισμό, και 
την επαναφορά με φυσική αναγέννηση της δασικής βλά¬ 
στησης στην προ της αλλοίωσης κατάσταση, την έκταση 
εμβαδού 52.361,50 τ.μ. στη θέση «Κέρη», Δ.Κ. Γαζίου, Δ.Ε. 
Γαζίου στην περιφέρεια του Δήμου Μαλεβιζίου, Περιφε¬ 
ρειακής Ενότητας Ηρακλείου, που αποτελούσε δάσος 
(παρ. 1 άρθρου 3 ν. 998/1979 όπως ισχύει), που εμπίπτει 
στην κατηγορία 1 ε του άρθρου 4 ν. 998/1979 και που 
προσδιορίζεται από τα στοιχεία κορυφών περιμέτρου 
1 -2-3-,. .-96-97-1 στο από 19-04-2018 τοπογραφικό διά¬ 
γραμμα του δασολόγου Ιωάννη Κουγιουμουτζή το οποίο 
έχει θεωρηθεί από το Δ/ντή Δασών Ηρακλείου. 

Η έκταση έχει όρια: 

Βόρεια: Δάσος. 

Νότια: Δάσος (αναδασωτέα). 

Ανατολικά: Δάσος (αναδασωτέα). 

Δυτικά: Δάσος (αναδασωτέα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Απριλίου 2018 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Γενικός Διευθυντής Δασών 
και Αγροτικών Υποθέσεων Αποκεντρωμένης 
Διοίκησης Κρήτης 

ΑΝΑΣΤΑΣΙΟΣ ΙΩΑΝΝΟΥ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Αττωπττωωιιω ωω9π(0(ι)τωυππτπ γτωμγ 9Ω15 


Απόσπασμα Χάρτη ΓΎΣ 



Η έκταση που κείται στη θέση " Κέρη" της Δημοτικής κοινότητας Γαζίου, Δημοτικής Ενότητας 
Γαζίου, της κτηματικής περιφέρειας του Δήμου Μαλεβιζίου, εμβαδού 52.361,50 τ.μ. που 
απεικονίζεται με οριογραμμή με στοιχεία κορυφών 1-2-3-...-96-97-1 κάηκε στη πυρκαγιά της 
02-12-2017και κηρύχθηκε αναδασωτέα. 

Το παρόν τοπογραφικό διαγραμμα συνοδεύει την με αρ.3208/27-04-2018 Απόφαση της 
Συντονίστριας της ΑποκενρωμένηςΔιοίκησης Κρήτης. 

Ηράκλειο 19-04-2018 
Ο Συντάκης 


Ηράκλειο 19-04-2018 
Ο Δ/ντης Δασών Ηρακλείου (Αν.) 


Ιωάννης Κουγιουμουτζής 
Δασολόγος 


ΕΘΝΙΚΟ ΤΥΠΟΓΡΑΦΕΙΟ 


Γεώργιος Παπαδόπουλος 
Δασολόγος 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 


81% 


Πίνακας Συντεταγμένων (ΕΓΣΑ 87) 
των κορυφών του 1,2,3,...,96,97,1 
Εμβαδόν τεμαχίου = 52.361,50 τ.μ. 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























